
  Mgr. Marta P e t r i l o v á 

         starostka obce 

Obec Košická Polianka  na základe § 4 ods. 3 písm. g)  a § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov (ďalej len zákon o odpadoch)

v y d á v a  pre územie obce Košická Polianka 
VŠEOBECNE ZÁVÄZNÉ NARIADENIE
č.  2/2026
 o nakladaní s komunálnymi odpadmi a drobnými stavebnými odpadmi 

na území obce Košická Polianka 
I. Časť

ÚVODNÉ USTANOVENIA

§ 1

Predmet úpravy
Obecné zastupiteľstvo obce Košická Polianka podľa § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení (ďalej len nariadenie), ktoré bližšie upravuje nakladanie s komunálnymi odpadmi a drobnými stavebnými odpadmi.
§ 2

Účel  a cieľ odpadového hospodárstva obce Košická Polianka 
1) Účelom odpadového hospodárstva obce Košická Polianka je zabezpečenie súboru činností  zameraných na nakladania s komunálnymi odpadmi a drobnými stavebnými odpadmi v súlade so zákonom o odpadoch.

2) Cieľom odpadového hospodárstva obce  je vytvorenie funkčného miestneho systému nakladania s komunálnym odpadom vr. zvýšenia prípravy na opätovné použitie a recykláciu odpadu z domácností ako papier, kov, plasty a sklo.
3) Obec Košická Polianka týmto nariadením  bližšie upravuje podrobnosti o:
a) nakladaní so zmesovým komunálnym odpadom a drobnými stavebnými odpadmi,

b) spôsobe zberu  a prepravy komunálnych odpadov,

c) nakladaní s biologicky rozložiteľným komunálnym odpadom,

d) nakladaní   s    biologicky    rozložiteľným    kuchynským odpadom   a   reštauračným       odpadom od prevádzkovateľa kuchyne,  

e) spôsobe a podmienkach triedeného zberu komunálnych odpadov, najmä zberu

1. elektro odpadov z domácností, 

2. odpadov z obalov a odpadov z neobalových výrobkov zbieraných spolu s obalmi,

3. použitých prenosných batérií a akumulátorov a automobilových batérií a akumulátorov, 

4. veterinárnych liekov a humánnych liekov nespotrebovaných fyzickými osobami a zdravotníckych pomôcok,

5. jedlých olejov a tukov, 

6. šatstva a textilu, 

f) spôsobe zberu objemného odpadu a odpadu z domácností s obsahom škodlivých látok,

g) spôsobe nahlasovania nezákonne umiestneného odpadu,

h) spôsobe zberu drobného stavebného odpadu,

i) dôvodoch   nezavedenia   triedeného     zberu    komunálnych   odpadov    pre   biologicky    rozložiteľný kuchynský odpad
).
II. Časť

ZÁKLADNÉ USTANOVENIA

§ 3

Pôsobnosť
1) Toto nariadenie je záväzné pre všetky fyzické osoby a právnické osoby, ktoré sa zúčastňujú na nakladaní s komunálnymi odpadmi, ďalej pre všetky fyzické osoby, ktoré sa zúčastňujú na nakladaní s  drobnými stavebnými odpadmi, pochádzajúcimi z územia obce Košická Polianka  a na nakladaní aj s inými odpadmi, ak tak určuje zákon o odpadoch.

2) Za nakladanie s komunálnymi odpadmi a s triedenými zložkami, ktoré vznikli na území obce Košická Polianka, s drobnými stavebnými odpadmi a biologicky rozložiteľnými komunálnymi odpadmi, ktoré vznikli na území obce Košická Polianka, zodpovedá obec Košická Polianka ak zákon o odpadoch neustanovuje inak
3) Náklady na činnosti nakladania so zmesovým komunálnym odpadom a biologicky rozložiteľným komunálnym odpadom, náklady triedeného zberu zložiek komunálneho odpadu, na ktoré sa nevzťahuje rozšírená zodpovednosť výrobcov, a náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov, a náklady presahujúce výšku obvyklých nákladov podľa zákona o odpadoch hradí obec Košická Polianka  z miestneho poplatku za komunálne odpady a drobné stavebné odpady podľa zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady.
4) Náklady triedeného zberu oddelene zbieranej zložky komunálneho odpadu patriacej do vyhradeného prúdu odpadu,   znášajú výrobcovia vyhradených výrobkov, tretie osoby alebo organizácie zodpovednosti výrobcov, ktorí zodpovedajú za nakladanie s vyhradeným prúdom odpadu v obci Košická Polianka.

§ 4

Základné pojmy
1) Komunálne odpady sú odpady z domácnosti vznikajúce na území mesta pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa; za odpady z domácnosti sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáži, garážových stojísk a parkovacích stojísk. Komunálnymi odpadmi sú aj všetky odpady vznikajúce v meste pri čistení verejných komunikácií a priestranstiev, ktoré sú majetkom mesta alebo v správe mesta, a taktiež pri údržbe verejnej zelene vrátane parkov a cintorínov, ktoré sú majetkom obce alebo v ich správe  a ďalšej zelene na pozemkoch fyzických osôb.
2) Drobným stavebným odpadom sú odpady z bežných udržiavacích prác
) vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady, najmä úlomky betónu, zvyšky tehál, obkladačiek, dlaždíc a keramiky, vrátane keramických zriaďovacích predmetov (umývadlá, toalety), zvyšky zeminy a kameniva, stavebné materiály obsahujúce škvaru, pórobetón a pod.
3) Zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.
4) Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
5) Biologicky rozložiteľný odpad  je  odpad,  ktorý je  schopný  rozložiť  sa  anaeróbnym spôsobom alebo aeróbnym spôsobom, ako je najmä odpad z potravín, odpad z papiera a lepenky, odpad zo záhrad a parkov.
6) Biologicky rozložiteľné komunálne odpady sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady podľa Katalógu odpadov
); sú to najmä odpady zo zelene, zemina a kamenivo, drevo, odpad z potravín, kuchynský odpad z domácností a reštauračný odpad, jedlé oleje a tuky, odpady z papiera a lepenky. 
7) Odpad zo zelene, časť biologicky rozložiteľných odpadov (ďalej len „odpad zo zelene“) je odpad, ktorý vzniká pri údržbe verejnej zelene vrátane parkov a cintorínov, ktoré sú majetkom obce Skároš alebo v jej správe a ďalšej zelene na pozemkoch fyzických osôb (napr. tráva, burina, konáre z orezov stromov a kríkov, korene, lístie, plody stromov a kríkov, neupotrebiteľné zvyšky úrody, vianočné stromčeky, odpad z trhovísk).
8) Biologicky rozložiteľný kuchynský odpad a reštauračný odpad, vrátane odpadu z potravín a jedlých olejov a tukov sa delí podľa pôvodcov na odpad pochádzajúci od fyzických osôb z domácností, za ktorý zodpovedá obec a na odpad pochádzajúci z prevádzkovania reštaurácií, zo stravovacích zariadení,    za ktorý zodpovedá právnická osoba (napr. kuchyne, reštaurácie, školské kuchyne, stravovacie zariadenia domovov sociálnych služieb, stravovacie  prevádzky zdravotníckych zariadení, bufety, stánkový predaj stravy a pod.), (ďalej len „prevádzkovateľ kuchyne“).
9) Obalom je výrobok, ktorý sa používa na balenie tovaru, jeho ochranu, manipuláciu s ním, dodávanie a prezentáciu, od surovín po výrobky, od výrobcu po používateľa alebo spotrebiteľa, ktorý spĺňa kritériá podrobnejšie definujúce obal
); za obaly sa považujú aj nevratné časti obalov používané na tie isté účely.
10) Neobalový výrobok je výrobok, ktorý nie je obalom alebo nie je určený na balenie a ktorý je možné zaradiť do skupín výrobkov z plastov, papiera a lepenky, skla a viacvrstvových kombinovaných materiálov (ďalej len VKM)
)  a odpad, z ktorého bude tvoriť súčasť komunálneho odpadu.
11) Elektroodpad z domácností je elektroodpad, ktorý pochádza z domácností  fyzických osôb a z obchodných, priemyselných, inštitucionálnych a iných zdrojov, ktorý je svojim zložením, charakterom a množstvom podobný tomu, ktorý pochádza z domácností fyzických osôb; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.
12) Použitá batéria alebo akumulátor je prenosná, automobilová batéria alebo akumulátor, ktoré sú odpadom. 
13) Objemný odpad je taký komunálny odpad, ktorý svojimi rozmermi alebo charakterom nie je možné umiestniť do nádoby na zmesový komunálny odpad (napr. nábytok a jeho časti,  sanita, koberce, tabuľové sklo, okná, dvere  a pod.).
14) Odpad z domácností s obsahom škodlivých látok je taký komunálny odpad, ktorý má aspoň jednu nebezpečnú vlastnosť podľa osobitného predpisu
)  a jeho umiestnenie do nádob na zmesový komunálny odpad alebo na triedené zložky je  zakázané.
15) Triedený zber komunálnych odpadov je činnosť, pri ktorej sa oddelene zbierajú zložky komunálnych odpadov.

16) Množstvový zber je zber zmesových komunálnych odpadov a drobných stavebných odpadov, pri ktorom ich pôvodca platí miestny poplatok za komunálne odpady a drobné stavebné odpady ustanovený podľa zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas.
17) Zber odpadu (vr. mobilného) je zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.
18) Výkup odpadu (vr. mobilného) je zber odpadu, ak je odpad odoberaný právnickou osobou za dohodnutú cenu alebo inú protihodnotu. 
19) Zberný dvor je zariadenie na zber komunálnych odpadov a drobných stavebných odpadov zriadené mesto/obcou alebo združením obcí a prevádzkované mestom/obcou, združením obcí alebo osobou, ktorá má uzatvorenú zmluvu s mestom/obcou alebo združením obcí na túto činnosť.  
20) Oddelene zbierané zložky komunálneho odpadu patriace do vyhradeného prúdu odpadu sú odpady z výrobku patriaceho do skupiny výrobkov - elektrozariadenia, batérie a akumulátory, obaly  - papier, sklo, plasty, kovy a neobaly, na ktoré sa vzťahuje rozšírená zodpovednosť výrobcu.
21) Zberné miesto elektroodpadu  a použitých prenosných batérií a akumulátorov je miesto určené na základe zmluvy s výrobcom elektrozariadení, organizáciou zodpovednosti výrobcov zastupujúcou výrobcov elektrozariadení, batérií a akumulátorov, alebo treťou osobou (len pre batérie a akumulátory)  zriadené na dostupnom mieste, v blízkosti konečného používateľa, kde môže konečný používateľ bezplatne odovzdať veľmi malý elektroodpad (vonkajší rozmer je menší ako 25 cm),  elektroodpad zo svetelných zdrojov alebo použité prenosné batérie a akumulátory do nádoby určenej na tento účel; zberné miesto nie je miesto, kde sa vykonáva spätný zber elektroodpadu a batérií a akumulátorov.
22) Spätný zber elektroodpadu je odobratie elektroodpadu z domácností od jeho držiteľa priamo distribútorom elektrozariadenia 

a) pri predaji nového elektrozariadenia na výmennom základe kus za kus, bez požadovania poplatku alebo inej služby, ak odovzdávaný elektroodpad pochádza z elektrozariadenia rovnakej kategórie a je rovnakého funkčného určenia ako predávané elektrozariadenie,
b) v prípade veľmi malého elektroodpadu a elektroodpadu zo svetelných zdrojov bezplatne a bez povinnosti zakúpiť si elektrozariadenie, vykonávané v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti.
23) Spätný zber použitých batérií a akumulátorov je bezplatný zber použitých prenosných batérií a akumulátorov od ich držiteľa a použitých automobilových batérií z motorových vozidiel nevyužívaných na komerčné účely vo vlastníctve fyzickej osoby, ktorý vykonáva distribútor týchto batérií a akumulátorov bez viazania tohto zberu na kúpu novej batérie alebo akumulátora alebo iného tovaru.
24) Organizácia zodpovednosti výrobcov vytvára, financuje, prevádzkuje a udržiava  funkčný systém združeného nakladania s vyhradeným prúdom odpadu, vr. zabezpečenie zberu a spracovania vyhradeného prúdu odpadu, prípravy na opätovné použitie, recykláciu  a úhrady nákladov triedeného zberu oddelene zbieranej zložky komunálneho odpadu patriacej do vyhradeného prúdu odpadu, vrátane zberu a vytriedenia týchto zložiek na zbernom dvore.
25) Zberová spoločnosť je spoločnosť vykonávajúca na území mesta/obce zber, mobilný zber a prepravu komunálnych odpadov, triedených zložiek, biologicky rozložiteľných komunálnych odpadov, okrem kuchynského a reštauračného odpadu od prevádzkovateľa kuchyne, jedlých olejov a tukov, elektro odpadov z domácností,  použitých batérií a akumulátorov.

SPOLOČNÉ USTANOVENIA

§ 4

Všeobecné povinnosti

1) Náklady na zabezpečenie zberných nádob na triedený zber zložiek komunálnych odpadov – papier, plasty, sklo, kov, elektro odpady z domácnosti, použité prenosné batérie a akumulátory,   znáša  zmluvná organizácia zodpovednosti výrobcov a pre použité automobilové akumulátory a batérie, znáša zmluvná tretia osoba. 

2) Náklady na činnosti nakladania so zmesovým komunálnym odpadom a biologicky rozložiteľným komunálnym odpadom a    náklady spôsobené nedôsledným triedením oddelene zbieraných zložiek komunálneho odpadu (papier, plasty, sklo, kov, elektro odpady z domácnosti, použité prenosné a automobilové batérie a akumulátory) znáša obec a sú súčasťou miestneho poplatku  za komunálne odpady a drobné stavebné odpady .
4)     Pôvodca – fyzické osoba (občan) a právnická osoba má právo na :

a) poskytnutie vriec v množstve a druhu zodpovedajúcom systému zberu triedených odpadov,

b) zber, pravidelný odvoz a energetické zhodnotenie alebo zneškodnenie zmesového komunálneho odpadu,

c) náhradné plnenie organizáciou poverenou zberom v prípade nedodržania jej povinností.

5)     Pôvodca – fyzické osoba (občan) má právo na :

a) zber a pravidelný odvoz vytriedených zložiek z komunálnych odpadov podľa podmienok uvedených v tomto nariadení a harmonogramu triedeného zberu,

b) zber a odvoz objemného odpadu, elektro odpadov z domácností a odpadových batérií a akumulátorov a oddelene vytriedených odpadov z domácností s obsahom škodlivín v intervaloch podľa tohto nariadenia a harmonogramu triedeného zberu, pričom objemný odpad je komunálny odpad, ktorý nie je možné pre jeho veľký rozmer, charakter alebo množstvo uložiť do štandardnej zbernej nádoby a vyviesť v rámci stanoveného pravidelného harmonogramu vývozu,  
c) odovzdanie drobných stavebných odpadov na dočasnom zbernom mieste za úhradu sadzby miestneho poplatku za drobné stavebné odpady,

d) informácie o systéme a rozsahu triedeného zberu, harmonogram odvozu zložiek komunálnych odpadov,  informácie o zberných miestach,   zoznam organizácii poverených zberom, efektívnosti a úrovne triedenia jednotlivých zložiek komunálnych odpadov a spôsobe ich zhodnotenia resp. zneškodnenia.
6         Obec Košická Polianka  je oprávnená požadovať potrebné informácie na plnenie povinností držiteľa odpadu
) od prevádzkovateľa kuchyne, držiteľa komunálneho odpadu a od držiteľa drobného stavebného odpadu alebo od toho, kto nakladá s komunálnymi odpadmi alebo  drobnými stavebnými odpadmi na území obce Košická Polianka.
§ 5
Povinnosti pôvodcov odpadov
1)    Pôvodca odpadu je povinný:
a) nakladať alebo inak   zaobchádzať  s komunálnymi odpadmi v súlade so všeobecne záväzným nariadením  obce Košická Polianka,
b) zapojiť sa do systému zberu  triedeného a zmesového komunálneho odpadu v  obci Košická Polianka,

c) kúpiť alebo užívať od obce alebo organizácie poverenej zberom potrebný počet zberných nádob,  vr. kontajnerov zodpovedajúcich systému zberu triedeného a zmesového komunálneho odpadu v obci,  
d) ukladať zmesový komunálny odpad a oddelene zbierané zložky komunálnych odpadov na  účely ich zberu na  miesta určené obcou alebo organizáciou poverenou zberom a do zberných nádob zodpovedajúcich systému zberu,

e) odovzdať drobný stavebný odpad, za ktorý sa platí miestny poplatok za komunálne odpady a drobné stavebné odpady len na dočasné zberové miesto,

f) používať na uloženie zmesového komunálneho odpadu iba nádobu patriacu k nehnuteľnosti kde býva,  zakazuje sa  vhadzovať   zmesový komunálny odpad do zberných nádob určených pre iných účastníkov systému zberu,

g) dbať, aby zberné nádoby boli v prevádzkyschopnom stave, ponechať ich na stanovisku, chrániť ich pred poškodením a odcudzením,

h) platiť obci miestny poplatok za komunálny odpad a drobný stavebný odpad,

i) prednostne vylúčiť z komunálnych odpadov odpad z domácností s obsahom škodlivín a nakladať s ním v súlade s týmto nariadením,

j) do zberných nádob neukladať tlejúci odpad a horúci popol, 

k) triediť komunálne odpady podľa jednotlivých druhov a zabezpečiť ich pred znehodnotením, odcudzením alebo iným nežiaducim účinkom,
l) vytriedený biologicky rozložiteľný odpad prednostne  ukladať na vlastné kompostovisko, resp.do kompostéra, 
m) nespaľovať ani inak neznehodnocovať odpad a jeho zložky v zbernej nádobe, v domácnosti, záhrade a iných nehnuteľnostiach,

n) zmesový komunálny odpad vkladať do zberných nádob na to určených tak, aby sa dali uzavrieť,

o) odovzdať komunálne odpady iba organizácii poverenej zberom obcou Košická Polianka,

p) neznečisťovať stanovište zberných nádob, veľkokapacitných kontajnerov a ich okolie,

q) dbať, aby bol odpad na odvoz riadne pripravený v zberných nádobách na to určených a aby boli umožnené všetky práce spojené s odvozom.
2) 
Pôvodca ako organizátor aj jednorazových podujatí a činností pre verejnosť na verejných priestranstvách je   povinný:

a) uskutočňovať opatrenia pre zníženie tvorby odpadov vznikajúcich zákazníkom/návštevníkom z výrobkov a obalov v rámci poskytovanej činnosti, ak odpady sú podobných vlastností a zloženia ako odpady z domácností,
b) v stravovacích prevádzkach trvalých i jednorazových (napr. stánkoch, kioskoch, bufetoch, záhradnom posedení, pojazdných predajniach a podobných zariadeniach), za účelom znižovania vzniku odpadov, uprednostňovať opakovane použiteľné riady a príbory a zabezpečiť čistotu a poriadok do vzdialenosti 3 m od týchto zariadení a to najmä umiestnením dostatočného počtu zberných nádob.
§ 6

Povinnosti držiteľa odpadu
1) Držiteľ odpadu, ktorému bol vydaný súhlas na odovzdávanie odpadov vhodných na využitie v domácnosti
,je oprávnený odovzdať odpad aj inej osobe ako  osobe oprávnenej na nakladanie s odpadmi,  ak ide o odpad vhodný na využitie v domácnosti, ako je materiál, palivo
) alebo iná vec určená na konečnú spotrebu okrem nebezpečného odpadu, elektroodpadu, odpadových pneumatík a použitých batérií a akumulátorov; konečnou spotrebou sa rozumie spotreba, v dôsledku ktorej vznikne komunálny odpad.  

2) Obec určuje množstvo odpadov vhodných na odovzdanie do domácností jednou právnickou osobou v množstve max. do 100 t/ročne. Osoba, ktorej bol odovzdaný odpad vhodný na využitie v domácnosti  je povinná s ním zaobchádzať  daným spôsobom a na daný účel.   Takto získaná vec sa nepovažuje za odpad.

§ 7

Povinnosti vlastníka, správcu, alebo nájomcu nehnuteľnosti

1) 
Vlastník, správca, alebo nájomca nehnuteľnosti je okrem povinností uvedených v § 3 tohto nariadenia povinný :

a) zabezpečiť dostatočné množstvo zberných nádob a vriec  zodpovedajúcich systému zberu na základe počtu prihlásených poplatníkov k miestnemu poplatku za komunálne odpady v danej nehnuteľnosti, najneskôr do 30 dní odo dňa vzniku tejto povinnosti; zabezpečiť, aby počet zberných nádob na stanovišti zodpovedal počtu pôvodcov odpadu v závislosti od intervalu zberu komunálnych odpadov, 

b) udržiavať zberné nádoby

1. 
v dobrom technickom stave,

2. 
zabezpečiť ich proti rozkrádaniu a poškodzovaniu,

3. 
tak, aby boli uchopiteľné zberným zariadením a obsluhou zberného zariadenia a komunálny odpad nevypadával zo zbernej nádoby,

4. 
tak, aby zberné nádoby boli uzatvorené a aby nedochádzalo k ich preplňovaniu,

c) umiestniť zberné nádoby na  zmesový komunálny odpad na jednotlivé zložky komunálneho odpadu v priestore nehnuteľnosti (objektov alebo oplotených pozemkov) ak to nie je možné umiestniť ich na patrične upravenej ploche verejného priestranstva po dohode s jej vlastníkom,  správcom alebo obcou tak, aby boli ľahko prístupné a ich umiestnenie nespôsobovalo hygienické ani estetické závady a aby premiestňovanie zberných nádob na miesto nakladania s odpadmi bolo čo najjednoduchšie; vzdialenosť stanovišťa od domu má spĺňať požiadavky hygienických predpisov,

d) ak nastanú okolnosti, ktoré znemožňujú alebo sťažujú prístup k stanovišťu, je fyzická osoba alebo právnická osoba povinná postarať sa o náhradné stanovište; náhradné stanovište zberných nádob je upravená plocha na dočasné umiestnenie zberných nádob prístupná vlastníkovi, nájomcovi alebo správcovi nehnuteľnosti a vozidlám zabezpečujúcim zber a prepravu komunálnych odpadov a triedených zložiek; zriaďuje sa na nevyhnutnú dobu trvania okolností, ktoré znemožňujú alebo sťažujú prístup k trvalému stanovišťu zberných nádob.

2) 
Pri výstavbe alebo prestavbe stanovišťa zberných nádob je vlastník, správca, alebo nájomca nehnuteľnosti povinný taktiež zabezpečiť aby:
a) cesty medzi stanovišťom zberných nádob a miestom ich nakladania do zberových vozidiel boli rovné, dláždené alebo betónové so zdrsneným povrchom,  s dostatočným osvetlením, s nájazdovou úpravou tak, aby prístupová cesta pre nakladanie nemala žiaden schod,
b) stanovište bolo umiestnené tak, aby zberové vozidlo mohlo zastaviť (prípadne zacúvať) bezprostredne k stanovišťu,

c) vzdialenosť stanovišťa od miesta nakladania, teda miesta, kde sa nádoby vyprázdňujú, nepresahovala viac ako 10 m,

d) umiestnenie stanovišťa bolo vzdialené od vstupu do budovy min. 10 m a max. 50 m,

e) pôdorysné rozmery stanovišťa boli dostatočné podľa veľkosti a počtu umiestnených nádob,

f) stanovištia boli vopred odkonzultované na Obecnom úrade Košická Polianka a s organizáciou poverenou zberom; a aby ich stavebné riešenie bolo zabezpečené v súlade s podmienkami stavebného zákona (min. ohlásenia ako drobná stavba). 
§ 8

Program odpadového hospodárstva
1) Program odpadového hospodárstva je programový  dokument, ktorý sa vypracúva pre určenú územnú oblasť v súlade s hierarchiou a cieľmi odpadového hospodárstva obsahujúci analýzu súčasného stavu odpadového hospodárstva tejto územnej oblasti  a opatrenia, ktoré je potrebné prijať na zlepšenie environmentálne vhodnej prípravy na opätovné použitie, recyklácie, zhodnocovania a zneškodňovania odpadu, ako aj hodnotenie, ako bude program podporovať plnenie týchto cieľov a ustanovení tohto zákona.

2) Obec Košická Polianka je povinná vypracúvať vlastný Program odpadového hospodárstva obce, nakoľko počet obyvateľov prevyšuje 1000.
§ 9

Triedený zber oddelene zbieranej zložky komunálneho odpadu patriacej do vyhradeného prúdu
1) Oddelene zbieranou zložkou komunálneho odpadu patriacej do vyhradeného prúdu sa rozumie :

a) elektroodpad z domácností,

b) použitá batéria alebo akumulátor – prenosná, gombíková, automobilová,

c) odpady z obalov – papier, sklo, plasty, kovy, VKM,

d) odpady z neobalov – papier, plast, sklo, VKM.

2) Za vytvorenie, financovanie, prevádzkovanie a udržiavanie funkčného systému združeného nakladania s oddelene zbieranými zložkami komunálneho odpadu patriacej do vyhradeného prúdu, okrem použitých automobilových batérií a akumulátorov zodpovedá zmluvná organizácia zodpovednosti výrobcov. 

3) Za vytvorenie, financovanie, prevádzkovanie a udržiavanie funkčného systému združeného nakladania s použitými automobilovými batériami a akumulátormi zodpovedá tretia osoba. Organizácia zodpovednosti výrobcov a tretia osoba je povinná zabezpečiť odobratie celého množstva oddelene vyzbieranej zložky komunálneho odpadu patriacej do vyhradeného prúdu odpadu z obce, v ktorej zodpovedá za vyhradený prúd odpadu.

4) V prípade riadneho triedenia oddelene zbieranej zložky komunálneho odpadu patriacej do vyhradeného prúdu občanmi, právnickými osobami a zabezpečenia dostatočnej čistoty triedenia môže mať daná skutočnosť vplyv na prehodnotenie zníženia nákladov obce na nakladanie s komunálnym odpadom a drobným stavebným odpadom a na úpravu  výšky miestneho poplatku za komunálne odpady a drobné stavebné odpady.
§ 10

Zber, preprava komunálneho odpadu a jeho zložiek, vr. výkupu a mobilného zberu a  výkupu
1) Vykonávať  na území obce zber a výkup, vr.  mobilného zberu a výkupu a prepravu komunálnych odpadov vr. triedeného zberu s výnimkou biologicky rozložiteľného kuchynského a reštauračného odpadu od prevádzkovateľa kuchyne,  môže obec sama alebo ten, kto má uzatvorenú zmluvu na vykonávanie tejto činnosti s obcou.
2) Vykonávanie zberu odpadov z obalov a odpadov z neobalových výrobkov (papier, sklo, plasty, kov)  a odpadov z vyhradeného prúdu (elektro odpady z domácností, použité prenosné a automobilové batérie a akumulátory) oddelene vyzbieraných z komunálnych odpadov na území obce môže len ten, kto má okrem zmluvy podľa  § 10 ods. 1  tohto nariadenia uzatvorenú  aj zmluvu s organizáciou zodpovednosti výrobcov, treťou osobou alebo výrobcom vyhradeného výrobku, s ktorou má uzatvorenú zmluvu obec
).  

3) Na vykonávanie spätného zberu elektroodpadu z domácností
) priamo distribútorom elektrozariadenia sa nevzťahuje    povinnosť uzatvorenia  zmluvy podľa § 10 ods. 2  tohto nariadenia. 
4) Na vykonávanie  spätného zberu
) použitých prenosných batérií a akumulátorov
)  a ich zberu prostredníctvom zberného miesta cez distribútorov  sa nevzťahuje    povinnosť uzatvorenia  zmluvy podľa § 10 ods. 2  tohto nariadenia. 
5) Ten, kto vykonáva zber odpadu alebo výkup odpadu od fyzickej osoby, je okrem zákonných povinností povinný :

a) zaradiť odpad odobratý od takejto osoby ako komunálny odpad; toto ustanovenie sa nevzťahuje na zber starých vozidiel a odpadových pneumatík,

b) oznamovať obci, na ktorej území sa zber odpadu alebo výkup odpadu uskutočňuje, údaje o druhu a množstve vyzbieraného odpadu, na základe uzatvorenej zmluvy podľa § 10 ods. 1  tohto nariadenia.

6) Oznámenie o druhu a množstve  vyzbieraného a vykúpeného odpadu sa obci podáva na tlačive podľa osobitného predpisu
) v termíne do 31.01. každoročne za údaje za predchádzajúci kalendárny rok.
7) Prevádzkovať zberný dvor na zber komunálnych odpadov a drobných stavebných odpadov môže len obec sama, združenie obcí alebo osoba, ktorá má uzatvorenú zmluvu s  obcou alebo združením obcí na túto činnosť a na základe platného súhlasu orgánu štátnej správy odpadového hospodárstva podľa osobitného predpisu
).
8) Účastníkom konania o udelení súhlasu orgánu štátnej správy odpadového hospodárstva podľa osobitného predpisu
), je vždy aj obec, na ktorej území sa zariadenie na zber odpadov, zneškodňovanie odpadov alebo zariadenie na zhodnocovanie odpadov nachádza alebo sa zamýšľa umiestniť alebo na ktorej území sa dekontaminácia alebo zneškodňovanie použitých polychlórovaných bifenylov alebo kontaminovaných zariadení vykonáva alebo sa zamýšľa vykonávať.

§ 11
Všeobecné zákazy
1)    Zakazuje sa :

a) uložiť alebo ponechať odpad na inom mieste než na mieste na to určenom alebo určenom obcou,

b) uložiť do zberných nádob  určených obcou na zber zmesového komunálneho odpadu iný odpad ako zmesový komunálny odpad,

c) uložiť do zberných nádob na triedený zber komunálneho odpadu, iný druh odpadu ako ten, pre ktorý je zberná nádoba alebo vrece určené, 

d) zhodnotiť alebo zneškodniť komunálny odpad a drobný stavebný odpad, inak ako v súlade so zákonom o odpadoch,

e) vlastníkovi, správcovi alebo nájomcovi nehnuteľnosti konať v rozpore s povinnosťou oznámiť nezákonné umiestnenie odpadu na jeho nehnuteľnosti, 

f) zmiešavať elektroodpad z domácností s inými zložkami komunálneho odpadu,

g) nakladať s odpadovými pneumatikami inak ako ich odovzdať distribútorovi pneumatík, 
h) ukladať oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po dotriedení,

i) nakladať alebo inak zaobchádzať s komunálnymi odpadmi a drobnými stavebnými odpadmi ako v súlade s týmto nariadením,

j) nezapojiť do systému zberu komunálnych odpadov v  obci,

k) užívať zberné nádoby nezodpovedajúce systému zberu komunálnych odpadov v  obci,

l) ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na iné miesta než určené obcou a do iných zberných nádob než   zodpovedajú určenému systému zberu komunálnych odpadov v obci,
m) vykonávať na území obce zber, vrátane mobilného zberu, a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne,  bez uzatvorenej  zmluvy na vykonávanie tejto činnosti s obcou,

n) prevádzkovateľovi kuchyne, držiteľovi komunálneho odpadu a držiteľovi drobného stavebného odpadu alebo tomu, kto nakladá s komunálnymi odpadmi alebo s drobnými stavebnými odpadmi na území obce konať inak ako poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi,

o) vyberať komunálny odpad alebo jeho jednotlivé vytriedené zložky zo zberných nádob, kontajnerov alebo odpadových vriec osobami neoprávnenými na nakladanie s nimi, 

r) znečisťovať určené stanovištia a ich okolie,

s) ukladať do odpadových nádob, kontajnerov alebo odpadových vriec tlejúci alebo žeravý odpad,

t) ukladať objemný odpad, drobný stavebný odpad a oddelene vytriedený odpad z domácností s obsahom škodlivých látok na stanovištiach vyhradených na zber komunálnych odpadov v mieste ich vzniku,
u) 
vhadzovať drobný stavebný odpad do zberných nádob určených pre iných účastníkov systému zberu, 

v) všetkým fyzickým a právnickým osobám, ktoré nie sú poplatníkmi poplatku za komunálne odpady a drobné stavebné odpady správcovi poplatku - obci, ukladať komunálny a iný odpad na stanovištia zberných nádob a do zberných nádob a kontajnerov určených pre rodinné a bytové domy na území obce,
w) spaľovať komunálny odpad na voľnom priestranstve a vo vykurovacích zariadeniach v domácnostiach, 

x) zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa osobitného predpisu
),
3)   Fyzickým osobám  pri nakladaní s elektro odpadmi sa zakazuje:

a) zmiešavať elektroodpad z domácností s inými zložkami komunálneho odpadu,

b) rozoberať či inak zasahovať do elektroodpadu pred  jeho odovzdaním osobe oprávnenej na prípravu na opätovné elektroodpadu použitie alebo spracovateľovi elektroodpadu.

4)   Fyzickým osobám  pri nakladaní s použitými batériami a akumulátormi sa zakazuje :
a) zmiešavať použité batérie a akumulátory s ostatnými druhmi odpadov,

b) narúšať celistvosť batérií a akumulátorov vrátane použitých batérií a akumulátorov.

5)   Fyzickým osobám  pri nakladaní so starými vozidlami sa zakazuje rozoberanie starých vozidiel. 

6)  Fyzické osoby nesmú nakladať a inak zaobchádzať s iným ako s komunálnym odpadom a drobným stavebným   odpadom s výnimkou zaobchádzania ako držiteľ starého vozidla a držiteľ odpadovej pneumatiky, podľa  osobitného predpisu
).

7)
Právnickým osobám oprávneným na vykonávanie zberu, vr. mobilného zberu, a prepravy komunálnych odpadov s výnimkou biologicky rozložiteľného kuchynského a reštauračného odpadu od prevádzkovateľa kuchyne, 
a) ukladať oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po dotriedení,

b) vykonávať zber oddelene zbieraných zložiek komunálnych odpadov patriacich do vyhradeného prúdu odpadov bez zariadenia na zber odpadov osobou, ktorá nespĺňa požiadavky podľa tohto zákona. 
III. Časť

NAKLADANIE S KOMUNÁLNYMI ODPADMI, VYTRIEDENÝMI ZLOŽKAMI Z KOMUNÁLNEHO ODPADU A DROBNÝMI STAVEBNÝMI ODPADMI 
§ 12

Nakladanie s komunálnymi odpadmi 

1) Za nakladanie s komunálnymi odpadmi a s triedenými zložkami, ktoré vznikli na území obce Košická Polianka, s drobnými stavebnými odpadmi a biologicky rozložiteľnými komunálnymi odpadmi, ktoré vznikli na území obce, zodpovedá obec Košická Polianka, ak zákon o odpadoch neustanovuje inak.
2) Pôvodca komunálnych odpadov je povinný z komunálnych odpadov prednostne vytriediť jednotlivé druhy odpadov uvedené v tomto nariadení, ostatné odpady odovzdať v rámci zberu zmesových komunálnych odpadov, zberu objemných odpadov, odpadov z obsahom škodlivín

3)  Pôvodcovia zmesového komunálneho odpadu sú povinní stať sa účastníkmi obecného systému zberu zmesového komunálneho odpadu.

4) 
Zberné nádoby zodpovedajúce systému zberu zmesového komunálneho odpadu sú: 

- pre domácnosti – rodinné domy, bytové domy súp.č. 41, 42, 219 a malé prevádzky, úrady, fyzické a právnické osoby – podnikatelia v obci Košická Polianka určené:  110 l a 120 l nie s iným objemom  
- pre domácnosti v bytovom dome súp.č. 118 a podnikateľov fyzické a právnické osoby v obci Košická Polianka určené:  1100 l nie s iným objemom  
5)     Obec Košická Polianka určuje na zber zmesového komunálneho odpadu nasledujúce zberné nádoby

      1 nádobu v objeme 110l alebo 120 l  pre 1 až 4 osôb v rodinnom dome,

           2 nádoby v objeme 110 l alebo 120 l pre 5 až 8 osôb v rodinnom dome,

           3 nádoby v objeme 110 l alebo 120 l pre 9 až 12 osôb v rodinnom dome,

           4 nádoby v objeme 110 l alebo 120 l pre 13 až 16 osôb v rodinnom dome,


      5 nádob v objeme 110l alebo 120 l  pre 17 viac  osôb v rodinnom dome, v prípade, ak si domácnosť vyžiada na zber zmesového komunálneho odpadu ďalšiu zbernú nádobu alebo viac ďalších zberných nádob, za tieto bude domácnosti účtovaná reálna výška nákladov za vývoz zmesového komunálneho odpadu v zbernej nádobe účtovanou dodávateľom.
      Osoba, ktorej obec odpustila 100 % poplatok za komunálny odpad sa do  počtu osôb v § 12 ods.5 tohto nariadenia nezapočítava.
 6)
Osoba, držiteľ odpadu v rodinných domoch alebo obdobných (malé bytové domy) a podnikatelia, ktorí majú zbernú nádobu umiestnenú vo dvore/v areáli, ktorý nie je prispôsobený pre vstup zberového vozidla/, sú povinní umiestniť túto nádobu v deň vývozu pred dom alebo pred nehnuteľnosť. 
7)   Pre zber komunálneho odpadu z cintorína sú  určené: 1100 l kontajner a  viacrozmerné koše umiestnené v areáli cintorína.

8)  Pre majiteľov nehnuteľností – poplatníkov v záhradkárskej lokalite Košická Polianka je určená 1100 l zberná nádoba, ktorá bude umiestnená výlučne na pozemku vo vlastníctve ZO SZZ Košická Polianka, po dohovore s predsedom združenia. 
8)  
Zmesový komunálny odpad sa zneškodňuje spaľovaním (energetickým zhodnotením, zneškodnením) v Spaľovni odpadov  Kokšov – Bakša na základe vydaných právoplatných rozhodnutí na prevádzkovanie.

9)   Zber a prepravu zmesového komunálneho odpadu zabezpečuje na území obce Košická Polianka výhradná organizácia, s ktorou má obec uzatvorenú zmluvu na zber odpadov. 

§ 13
Náklady na zbernú nádobu na zmesový komunálny odpad
Náklady na zbernú nádobu na zmesový komunálny odpad znáša pôvodca odpadu.
§ 14

Zber objemného odpadu

1. Objemné odpady sa v zmysle Katalógu odpadov zaraďujú pod katalógové číslo:

· 20 03 07 - objemný odpad - O.

2. Objemný odpad je komunálny odpad, ktorý nie je možné pre jeho rozmer a veľkosť uložiť do zberných nádob na zmesový komunálny odpad používaných na území obce (napr. starý nábytok, sedačka, koberce,...). 

3. Zhromažďovanie a preprava objemného odpadu sa uskutočňuje prostredníctvom veľkokapacitných kontajnerov na Zbernom dvore Košická Polianka 300.

4. Veľkorozmerný objemný odpad od fyzických osôb je možné odovzdať do veľkoobjemových kontajneroch, ktoré sú umiestnené na Zbernom dvore Košická Polianka 300, podľa prevádzkového poriadku. 
§ 15

Zber odpadu s obsahom škodlivín 
1. Medzi odpady z domácností s obsahom škodlivých látok patria najmä:  odpadové motorové a mazacie oleje, chemikálie, rozpúšťadlá, staré farby, lepidlá, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, handry a rukavice znečistené olejom, farbami, obaly znečistené nebezpečnými látkami.

2. Zhromažďovanie a preprava odpadov s obsahom škodlivín sa uskutočňuje najmenej dvakrát ročne. Pre tento účel obec zabezpečí u zmluvného partnera umiestnenie veľkoobjemového kontajnera na mieste určenom obcou. 

3. Obec zabezpečí informovanosť občanov v dostatočnom časovom predstihu o zbere odpadu s obsahom škodlivín osobitným oznamom, pričom využije obvyklé spôsoby oznamovania. 

4. Vytriedené odpady s obsahom škodlivín je zakázané:

a) ukladať do zberných nádob určených na zmesový komunálny odpad z domácností,

b) odovzdať iným subjektom ako ustanovuje toto nariadenie
§ 16

Podrobnosti o spôsobe nakladania s drobnými stavebnými odpadmi
1. Drobné stavebné odpady sa v zmysle Katalógu odpadov zaraďujú pod katalógové číslo:

· 20 03 08 - drobný stavebný odpad - O.

2. K drobnému stavebnému odpadu, ktorý vyprodukujú občania z bežných udržiavacích prác patria: zmesi betónu, tehál, obkladačiek, dlaždíc, keramiky a pod. 

3. Na území obce sa zavádza množstvový zber drobných stavebných odpadov. Výšku poplatku za množstvový zber drobných stavebných odpadov určila obec vo všeobecne záväznom nariadení o  poplatku.

4. Občania môžu drobný stavebný odpad odovzdať na Zbernom dvore Košická Polianka 300, podľa prevádzkového poriadku. 
5. Zakazuje sa ukladať drobný stavebný odpad do nádob  určených na zmesový komunálny odpad alebo do priestoru vyhradeného miesta pre určené nádoby a vrecia.

6. Pracovník obce Košická Polianka fyzickej osobe, ktorá odovzdá drobný stavebný odpad do pristaveného veľkoobjemového kontajnera na Zbernom dvore Košická Polianka 300, podľa prevádzkového poriadku vydá potvrdenie o objeme a váhe drobného stavebného odpadu. Váhu určí podľa prepočítavacej tabuľky, ktorá tvorí prílohu č. 1 tohto nariadenia. Fyzická osoba predloží potvrdenie o objeme a váhe na Obecnom úrade Košická Polianka najneskôr do 7 pracovných dní. Pracovník Obecného úradu Košická Polianka vyčísli výšku  poplatku za drobný stavebný odpad, ktorý fyzická osoby uhradí v hotovosti do pokladne obce Košická Polianka alebo prevodom na účet v tvare IBAN SK4909 000000000660571255, KS 0558, variabilný symbol 200308.
§ 17
Prevádzka Zberného dvora Košická Polianka 

Technický opis zariadenia ZBERNÉHO DVORA KOŠICKÁ POLIANKA 

· prevádzka ZBERNÉHO DVORA  je  súčasťou vlastného pozemku obce Košická Polianka, 

· priestor na ukladanie komunálnych odpadov z triedeného zberu a drobných stavebných odpadov, objemných odpadov, BRO, opotrebovaných pneumatík, na vyradené elektrické zariadenia, na žiarivky, na farby, na batérie, na šatstvo a kontajnery kde môžu občania odovzdávať oddelené zložky komunálneho odpadu v rámci separovaného zberu, 

· dvor je navrhnutý ako forma stacionárneho zberného miesta, vzhľadom na veľký počet oddelene zbieraných komodít, 

· zložky komunálnych odpadov z triedeného zberu budú zhromažďované v 1100 l kontajneroch, 110 l nádobe  a VKK na spevnej vybetónovanej ohraničenej a oplotenej ploche,  

· v prevádzke sa nevykonáva úprava, zhodnocovanie ani zneškodňovanie odpadov, 

· predmetom činnosti nakladania s odpadmi je ich zber, triedenie a zhromažďovanie do doby zabezpečenia dostatočného množstva pre vyťaženie nákladného vozidla,    

· súčasťou zberného dvora je samostatný vstup pre občanov a nákladné vozidlá

· zhromažďovanie odpadov bude riešené kontajnerovou formou. 

· jednotlivé kontajnery  sú označené nápisom označujúcim druh odpadu, pre jednoduchšiu orientáciu občanov

· sociálne a hygienické zázemie sú k dispozícii zamestnancovi ZD  

Na spevnenej manipulačnej ploche sa uskutočňuje nakladanie a vykladanie odpadu. Vstup do areálu a výstup z areálu je zabezpečený uzamykateľnou bránou. Zberný dvor je označený informačnou tabuľou viditeľnou z verejného priestranstva. Funkciou zberného dvora je zhromažďovanie odpadov pred ich prepravou do zariadení na ich ďalšiu úpravu a materiálové zhodnotenie a spracovanie u oprávnených organizácii. 

Zber a zhromažďovanie odpadov je organizované prostredníctvom priameho zberu od fyzických osôb, obyvateľov obce.  

a) Základné informácie o organizácii a prevádzkový poriadok zberného dvora sú uvedené na informačnej tabuli, ktorá je umiestnená pri vstupe do zberného dvora. 

b) Prevádzku zberného dvora zabezpečuje Obecný úrad Košická Polianka. 

c) Na zbernom dvore môže byť odovzdaný len odpad uvedený v prevádzkovom  poriadku.
d) Druh dovážaného odpadu je zisťované pri vstupe do objektu zberného dvora vizuálne. 

e) V evidencii o uloženom odpade sa zaznamenávajú  údaje o pôvodcovi odpadu z občianskeho preukazu,   množstvo ( len vo vzťahu k DSO ) a druh dovezeného odpadu.

f) Pri príchode do zberného dvora vykonáva zodpovedný pracovník kontrolu zo zoznamu platiteľov podľa uhradeného miestneho poplatku za komunálny odpad. Tento zoznam je aktualizovaný štvrťročne vždy k poslednému dňu štvrťroka.  

g) Vjazd a vstup do priestorov zberného dvora je povolený len počas prevádzkového času zberného dvora uvedeného na informačnej tabuli.  

h) Otváracie hodiny sú stanovené a to :   
v sobotu     od  09.00 hod. do 14.00 hod.
i) Za vstup do zberného dvora zodpovedá zamestnanec zodpovedný za jeho prevádzku.  

j) Protipožiarne opatrenia - zberný dvor je vybavený hasiacim prístrojom, lopatou, pieskom, krompáčom, nepriepustným uzatvárateľným kontajnerom. Požiarna ochrana je riešená aj zabránením prístupu cudzích osôb do areálu. Zamestnanec je vybavený mobilným telefónom. 

Zoznam  druhov odpadov určených na zber je vypracovaný v zmysle Prílohy č. 1 vyhlášky MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov a je uvedený v nasledujúcej tabuľke : 

	Číslo skupiny, podskupiny a katalógové číslo odpadu
	Názov skupiny, podskupiny a názov druhu odpadov
	Kategória

	16
	ODPADY INAK NEŠPECIFIKOVANÉ V TOMTO KATALÓGU
	

	16 01 
	STARÉ VOZIDLÁ Z ROZLIČNÝCH DOPRAVNÝCH PROSTRIEDKOV VRÁTANE STROJOV NEURČENÝCH NA CESTNÚ PREMÁVKU A ODPADY Z DEMONTÁŽE STARÝCH VOZIDIEL A ÚDRŽBY VOZIDIEL OKREM 13, 14, 16 06 a 16 08
	

	16 01 03
	opotrebované pneumatiky 
	O

	20


	KOMUNÁLNE ODPADY (ODPADY Z DOMÁCNOSTÍ A PODOBNÉ ODPADY Z OBCHODU, PRIEMYSLU A INŠTITÚCIÍ) VRÁTANE ICH ZLOŽIEK Z TRIEDENÉHO ZBERU
	

	20 01
	ZLOŽKY KOMUNÁLNYCH ODPADOV Z TRIEDENÉHO ZBERU OKREM 15 01 
	

	20 01 01
	papier a lepenka
	O

	20 01 02
	sklo
	O

	20 01 25 
	jedlé oleje a tuky 
	O

	20 01 39  
	plasty
	O

	20 01 10  
	šatstvo
	O

	20 01 11
	textílie
	O

	20 01 36
	elektroodpad
	O

	20 01 34
	akumulátory a batérie
	O

	20 01 21  
	žiarivky
	O

	20 01 27
	farby
	O

	20 02
	ODPADY ZO ZÁHRAD A Z PARKOV VRÁTANE ODPADU Z CINTORÍNA
	O

	20 02 01 
	biologicky rozložiteľný odpad 
	O

	20 01 34
	akumulátory a batérie
	O

	20 03
	INÉ KOMUNÁLNE ODPADY
	O

	20 03 07  
	objemný odpad 
	O

	20 03 08
	drobný stavebný odpad
	O


IV. Časť

TRIEDENÝ ZBER ZLOŽIEK KOMUNÁLNEHO ODPADU
§ 18
Nakladanie s odpadmi z obalov a z neobalových výrobkov 

(papier, plasty, sklo, kovy, kompozit)

1) Náklady na triedený zber odpadov z obalov a z neobalových výrobkov znáša od 1. júla 2016 organizácia zodpovednosti výrobcov, s ktorou má obec uzatvorenú zmluvu.

2) Organizácia zodpovednosti výrobcov znáša všetky náklady na zber, prepravu a triedenie odpadu z vyhradených výrobkov, vrátane zberných nádob.

3) Organizácia zodpovednosti výrobcov nemusí uhradiť náklady na triedený zber, ak sa v ňom nachádza viac ako 50 % odpadov iných ako je odpad, na ktorý boli určené príslušné nádoby.
4) Triedený zber odpadov:
a) z papierových obalov a neobalových výrobkov, ktoré sa zaraďujú v zmysle Katalógu odpadov pod katalógové číslo odpadu 20 01 01 - papier a lepenka -  
1 ) Triedený zber papiera sa vykonáva prostredníctvom farebne rozlíšených zberných nádob.  

2)   Obec určuje na triedený zber papiera modré nádoby a modré vrecia.
3) Do papiera patria: noviny, časopisy, knihy, zošity, lepenka, kancelársky papier, reklamné letáky, kartón, papierové tašky, listy, papierové vrecká, lepenka, papierové krabice, obálky, letáky, katalógy, plagáty, pohľadnice, baliaci papier a pod.

4)  Do papiera nepatria: samo prepisovací a voskovaný papier, použité plienky a hygienické potreby, plastové obaly, viacvrstvové kombinované materiály, voskovaný, znečistený papier, mastný papier, kopírovací papier, mokrý papier, alobal a pod.

5)  Krabice resp. obaly z papiera musia byť poskladané a uložené do vriec na odpad tak, aby sa zmenšil ich objem a zaberali čo najmenej miesta.
b) z plastových obalov a neobalových výrobkov, ktoré sa zaraďujú v zmysle Katalógu odpadov pod katalógové číslo odpadu 20 01 39 - plasty - O, sa uskutočňuje nasledovným spôsobom:

1.) Triedený zber plastov sa vykonáva prostredníctvom farebne rozlíšených zberných nádob 

2. ) Obec určuje na triedený zber plastov žlté nádoby
3.) Do plastov patria: fólie, plastové obaly z domácnosti, plastové tašky, plastové vrecká, plastové vedrá, obaly od kozmetických a čistiacich prípravkov, fľaše, hračky a iné .

4.) Do plastov nepatria: podlahové krytiny, guma, plasty znečistené chemickými látkami a zvyškami jedál, plasty znečistené biologickým odpadom, a pod.

5.) Obaly z plastov musia byť stlačené a uložené do vriec na odpad tak, aby sa zmenšil ich objem a zaberali čo najmenej miesta.

c. ) z sklenených obalov a neobalových výrobkov, ktoré sa zaraďujú v zmysle Katalógu odpadov pod katalógové číslo odpadu 20 01 02 - sklo - O, sa uskutočňuje nasledovným spôsobom:

(1) Triedený zber skla sa vykonáva prostredníctvom zberných nádob
(2) Obec určuje na triedený zber skla zelené nádoby
(3) Do skla patria: sklenené fľaše, sklenené nádoby, obaly zo skla, sklenené poháre, okenné sklo a pod.

(4) Do skla nepatria: keramika, porcelán, zrkadlá, dymové sklo, žiarovky, žiarivky, obrazovky, silne znečistené sklo (farbami, potravinami) a pod.
d.) z kovových obalov,  ktoré sa zaraďujú v zmysle Katalógu odpadov pod katalógové číslo odpadu 20 01 40 – kovové odpady - O, sa uskutočňuje nasledovným spôsobom:

1.)Triedený zber kovov sa vykonáva prostredníctvom farebne rozlíšených zberných nádob.

4.) Obec určuje na triedený zber kovov žlté nádoby
5.) Do kovov patria: plechovky a konzervy a iné obaly z kovov očistené o ich obsah.

6.) Do kovov nepatria: hrubo znečistené kovové obaly, obaly od farieb a pod. 

7.) Konzervy a plechovky pred odovzdaním do vrecia je potrebné vypláchnuť, aby v nich nezostali zvyšky jedál.
e.)  z viacvrstvových kompozitných materiálov - nápojové kartóny: ktoré sa zaraďujú v zmysle Katalógu odpadov pod katalógové číslo odpadu 20 01 03 –  kompozitné obaly od mlieka, džúsov či smotany (TetraPak), sa uskutočňuje nasledovným spôsobom:

1.)Triedený zber kovov sa vykonáva prostredníctvom farebne rozlíšených zberných nádob.

8.) Obec určuje na triedený zber kovov žlté nádoby

9.) Do kovov patria: plechovky a konzervy a iné obaly z kovov očistené o ich obsah.

10.) Do kovov nepatria: hrubo znečistené  obaly a pod.. 

6) 
Harmonogram zvozu jednotlivých triedených zložiek je zverejnený na webovom sídle  obce a úradnej tabuli obce Košická Polianka a je doručovaný do každej domácnosti v obci Košická Polianka na začiatku kalendárneho roka do 15.1.
7) Zakazuje sa odovzdať papier, plasty, kovy a sklo iným subjektom (napr. neoprávnení výkupcovia a pod.), ktorí nemajú uzatvorenú zmluvu na vykonávanie tejto činnosti s obcou a zároveň zmluvu s príslušnou organizáciou zodpovednosti výrobcov.

§19
Nakladanie s elektro odpadmi z domácností
1.) Elektroodpad sa v zmysle Katalógu odpadov zaraďuje pod katalógové čísla:

b) 20 01 21 - žiarivky a iný odpad obsahujúci ortuť - N,

c) 20 01 23 - vyradené zariadenia obsahujúce chlórfluórované uhľovodíky - N,

d) 20 01 35 - vyradené elektrické a elektronické zariadenia iné ako uvedené v 20 01    21 a 20 01 23, obsahujúce nebezpečné časti - N,

e) 20 01 36 - vyradené elektrické a elektronické zariadenia iné ako uvedené v 20 01 21, 20 01 23 a 20 01 35 - O. 

2.) Zabezpečenie zberu elektro odpadov z domácností nie je zahrnuté do miestneho poplatku za komunálne odpady a drobné stavebné odpady. Náklady na zber, prepravu a zhodnocovanie elektro odpadov znáša výrobca, resp. organizácia zodpovednosti výrobcov. 
3.) Obec umožňuje výrobcovi elektrozariadení alebo príslušnej organizácii zodpovednosti výrobcov na ich náklady

a) zaviesť a prevádzkovať na jej území systém oddeleného zberu elektroodpadu z domácností,

b) užívať v rozsahu potrebnom na tento účel existujúce zariadenia na zber komunálnych odpadov.

4. ) Vytriedené elektro odpady je zakázané:

a) ukladať do zberných nádob určených na komunálny odpad z domácností,

b) ukladať k zberným nádobám a stanovištiam kontajnerov,

c) odovzdať iným subjektom ako ustanovuje toto nariadenie (neoprávneným výkupcom),

d) rozoberať, zasahovať do nich a vyberať jednotlivé časti.

5.) Elektro odpady je možné odovzdať aj v rámci režimu spätného odberu, kde distribútor elektrozariadení je povinný bezplatne uskutočňovať spätný odber, t. j. odobratie elektroodpadu z domácností od jeho držiteľa: 

a.)  pri predaji nového elektrozariadenia na výmennom základe kus za kus, bez požadovania poplatku alebo inej služby, ak odovzdávaný elektroodpad pochádza z elektrozariadenia rovnakej kategórie a je rovnakého funkčného určenia ako predávané elektrozariadenie,

b.) v prípade veľmi malého elektroodpadu do 25 cm a elektroodpadu zo svetelných zdrojov bezplatne a bez povinnosti zakúpiť si elektrozariadenie, vykonávané v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti.

8. Prostredníctvom mobilného zberu môžu občania v stanovený deň určeným spôsobom bezplatne odovzdať elektroodpad na určenom mieste. Obec zabezpečí informovanosť občanov v dostatočnom časovom predstihu o zbere elektroodpadu osobitným oznamom, pričom využije obvyklé spôsoby oznamovania. 

9. Do elektroodpadu patria: televízory, rádiá, elektronické hračky, počítačová technika, kancelárska technika, telekomunikačná technika, videá, žiarovky, žiarivky, lampy, mobily, ohrievače, kávovary, práčky, chladničky, elektromotory, ručné elektrické náradie, predajné automaty a pod. 
10. Do elektroodpadu nepatria: plynové variče, vypínače a zásuvky, svetelné reklamy, svetelná signalizácia, kovy, plasty, papier, drevo, zmesový komunálny odpad, či iné odpady.

§20
Nakladanie s batériami a akumulátormi 

1. Batérie a akumulátory sa v zmysle Katalógu odpadov zaraďujú pod katalógové čísla:

· 20 01 33 - batérie a akumulátory uvedené v 16 06 01, 16 06 02 alebo 16 06 03 a netriedené batérie a akumulátory obsahujúce tieto batérie – N,

· 20 01 34 - batérie a akumulátory iné ako uvedené v 20 01 33 - O.

2. Použité batérie a akumulátory, ktoré sú súčasťou elektroodpadu z domácností sa zbierajú spolu s týmto odpadom.

3. Zabezpečenie zberu batérií a akumulátorov z domácností nie je zahrnuté do miestneho poplatku za zmesový komunálny odpad. Náklady na zber, prepravu a zhodnocovanie batérií a akumulátorov znáša výrobca, tretia osoba, resp. organizácia zodpovednosti výrobcov. 

4. Zhromažďovanie a preprava batérií a akumulátorov sa uskutočňuje najmenej dvakrát ročne v rámci zberu elektro odpadov..

5. Vytriedené batérie a akumulátory je zakázané:

a) ukladať do zberných nádob určených na KO z domácností,

b) ukladať k zberným nádobám a stanovištiam kontajnerov,

c) odovzdať iným subjektom ako ustanovuje toto nariadenie (tzv. pouličným výkupcom),

d) rozoberať, zasahovať do nich a vyberať jednotlivé časti.

7. Prenosné a automobilové batérie a akumulátory je možné odovzdať aj v rámci spätného zberu batérií a akumulátorov. Spätný zber použitých batérií a akumulátorov je bezplatný zber použitých prenosných batérií a akumulátorov od ich držiteľa a použitých automobilových batérií z motorových vozidiel nevyužívaných na komerčné účely vo vlastníctve fyzickej osoby, ktorý vykonáva distribútor týchto batérií a akumulátorov bez viazania tohto zberu na kúpu novej batérie alebo akumulátora alebo iného tovaru.

8. Do použitých batérií a akumulátorov patria: prenosné (gombíkové, tužkové) a automobilové batérie a akumulátory.

9. Do použitých batérií a akumulátorov nepatria: priemyselné batérie a akumulátory.

§21
Nakladanie s textilom

Nakladanie so šatstvom a textíliami 
1. Textil a šatstvo sa v zmysle katalógu odpadov zaradzujú pod katalógové čísla:

a) 20 01 10 – šatstvo - O

b) 20 01 11 – textílie – O

2. Obec zabezpečuje zber, prepravu a zhodnocovanie textilu a šatstva prostredníctvom oprávnenej organizácie, ktorá má na túto činnosť príslušné povolenie a má uzavretú zmluvu s obcou.

3. Obyvatelia môžu odpad z textilu a šatstva odovzdávať čisté, vyprané a zabalené vo vhodnom obale, ideálne v priehľadom vreci do špeciálnej zbernej nádoby, ktorá je umiestnená na Zbernom dvore Košická Polianka 300. Príslušná zberová spoločnosť zabezpečí vyprázdňovanie týchto nádob podľa potreby. 

4.            Do šatstva a textílií patria: 

•             kvalitné a čisté oblečenie, ktoré môže byť ešte nosené, 

•             letné a zimné oblečenie, pánske, ženské a detské oblečenie, 

•             oblečenie pre všetky vekové kategórie, 

•             zachovalý bytový textil: závesy, obrusy, uteráky, ktoré sú ešte použiteľné.

•             návliečky: posteľné obliečky a prikrývky,

•             topánky: páry topánok, ktoré sú stále nositeľné, 

•             opasky a kabelky: funkčné doplnky.

5.            Do šatstva a textílií nepatria: 

•             viditeľne obnosené šatstvo: oblečenie, ktoré je poškodené alebo extrémne opotrebované, 

•             špinavý, poškodený alebo zatuchnutý textil: textil, ktorý nie je v stave na ďalšie použitie, 

•             staré kabáty, bundy, nohavice: veľké kusy oblečenia, ktoré sú mimo sezóny alebo v zlom stave,

•             čokoľvek vyrobené za bývalého režimu: zastaralé a nevyhovujúce textilné výrobky,

•             použité pracovné odevy: špecifické odevy používané na prácu, ktoré môžu byť znečistené,

•             ústrižky po šití: malé kúsky textilu,

•             textilné rúška: použité alebo nečisté ochranné rúška,

•             priemyselné textilné odpady: textil z výroby a priemyselných činností,

•             matrace a koberce: veľké a objemné textilné výrobky.

6.Triedený zber textilu a šatstva sa vykonáva prostredníctvom špeciálnych  zberných  kontajnerov, ktoré sú umiestnené na Zbernom dvore Košická Polianka 300.
7.Do nádob na triedený zber textilu je zakázané ukladať iné druhy odpadov.

§22
Nakladanie s nespotrebovanými  liekmi a zdravotníckymi pomôckami

1. Zber nespotrebovaných veterinárnych a humánnych liekov a zdravotníckych pomôcok je upravený v zákone č. 362/2011 Z. z. o liekoch a zdravotníckych pomôckach a o zmene a doplnení niektorých zákonov. 
2. Nespotrebované lieky a zdravotnícke pomôcky sú fyzické osoby povinné odovzdať do verejných lekární, ktoré sú povinné ich zhromažďovať.
3. Lieky a zdravotnícke pomôcky nespotrebované fyzickými osobami je povinná zhromažďovať verejná lekáreň, ktorá ich odovzdá Štátnemu ústavu pre kontrolu liečiv. 

4. Nespotrebované lieky je zakázané:

a) vyhadzovať alebo ukladať do nádob na zmesový komunálny odpad alebo vedľa nich, 
b) vyhadzovať na verejné priestranstvá obce.
§23
Nakladanie s odpadovými pneumatikami

Odpadové pneumatiky je možné umiestniť Zbernom dvore Košická Polianka 300.

§ 24
Výkup zložiek komunálnych odpadov

1. Ten, kto vykonáva výkup vyhradeného prúdu odpadu je povinný mať uzatvorenú zmluvu s  obcou podľa § 10 ods. 1 tohto nariadenia.

2. Ten, kto vykonáva výkup vyhradeného prúdu odpadu je povinný najneskôr do 15 pracovných dní po ukončení štvrťroka oznamovať druh a množstvo vykúpeného odpadu a ďalšie  informácie o jeho zhodnotení  podľa osobitného predpisu
) a to

a) v prípade odpadov z obalov a odpadu z neobalových výrobkov príslušnej organizácii zodpovednosti výrobcov, ktorá má podpísanú zmluvu s mestom/obcou, v ktorej sa výkup realizuje, 
b) v prípade elektroodpadu a použitých batérií a akumulátorov príslušnému koordinačnému centru, ak je zriadené.  
Predmetnú evidenciu oznamovať v kópii aj obci v danom termíne. Na vykonávanie výkupu odpadov z obalov a odpadov z neobalových výrobkov (papier, sklo, plasty, kov, tetra pak)    a odpadov z vyhradeného prúdu (elektroodpady z domácností, použité prenosné a automobilové batérie a akumulátory)  a na zber starých vozidiel v zariadení na zber odpadov alebo bez zariadenia na zber odpadov sa zmluva podľa § 10 ods. 2 tohto nariadenia nevyžaduje.

V. Časť

NAKLADANIE S BIOLOGICKY ROZLOŽITEĽNÝM KOMUNÁLNYM ODPADOM

§ 25
Biologicky rozložiteľný komunálny odpad/BRKO/
Nakladanie s biologicky rozložiteľným komunálnym odpadom a biologicky rozložiteľným odpadom z domácností 
1. Biologicky rozložiteľný komunálny odpad sa  delí na: 

a) biologicky rozložiteľný odpad zo záhrad a parkov vrátane odpadu z cintorínov, 

b) biologicky rozložiteľný kuchynský odpad okrem toho, ktorého pôvodcom je fyzická osoba podnikateľ a právnická osoba, ktorá prevádzkuje zariadenie spoločného stravovania, 

c) jedlé oleje a tuky z domácností. 

d) biologicky rozložiteľný kuchynský odpad z domácností 

e) biologicky rozložiteľný odpad z domácností 

2. Biologicky rozložiteľné odpady sa v zmysle Katalógu odpadov zaraďujú pod číslo:  

( 20 02 01 - biologicky rozložiteľný odpad zo záhrad a parkov vrátane odpadu z cintorínov, 

( 20 01 08 - biologicky rozložiteľný kuchynský odpad, 

( 20 01 25 - jedlé oleje a tuky z domácností. 

3. Do biologicky rozložiteľných odpadov zo záhrad, parkov a cintorínov  patria: kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol. 

4. Do biologicky rozložiteľných odpadov zo záhrad, parkov a cintorínov nepatria: zvyšky jedál, kamene, cigaretový ohorok, uhynuté zvieratá, časti zvierat a pod. 

5. Do biologicky rozložiteľných kuchynských odpadov patria: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinky z orecha, trus malých zvierat, papierové vrecká znečistené zeleninou, ovocím, maslom, džemom, potraviny po záručnej dobe alebo inak znehodnotené, použité papierové vreckovky a servítky, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu. 

6. Do biologicky rozložiteľných kuchynských odpadov nepatria: zelené odpady, lístie, drevo, drevený odpad, burina, kvety a pod. 

7. Na účel zabezpečenia triedeného zberu biologicky rozložiteľných odpadov uvedených v bode 1. písm. d) a písm. e)  obec zabezpečila pre každú domácnosť kompostovací zásobník – kompostér  v objeme 1050 l.  

8. Domáce kompostovanie je kompostovanie biologického odpadu pochádzajúceho z kuchyne a zo záhrady a používanie vyrobeného kompostu jednotlivými domácnosťami na vlastných pozemkoch. 

9. Nadrozmerné konáre zo stromov, kríkov je možné umiestňovať v Zbernom dvore Košická polianka 300, kde obec zabezpečí drvenie týchto konárov.

VI. Časť

NAKLADANIE S BIOLOGICKY ROZLOŽITEĽNÝM KUCHYNSKÝM A REŠTAURAČNÝM ODPADOM OD PREVÁDZKOVATEĽA KUCHYNE
§ 26
1) Prevádzkovateľ kuchyne zhromažďuje osobitne biologicky rozložiteľný kuchynský a reštauračný odpad a jedlé oleje a tuky, a to do samostatne na to určených vhodných nádob. 

2) Obec nezabezpečuje odvoz   biologicky rozložiteľných kuchynských a reštauračných odpadov, vrátane jedlých olejov a tukov od prevádzkovateľov kuchýň ako pôvodcov odpadov, nakoľko náklady spojené so zberom, skladovaním, prepravou a zhodnocovaním, vrátane nákladov na zberné nádoby hradí prevádzkovateľ kuchyne a nie sú súčasťou miestneho poplatku.

3) Zakazuje sa prevádzkovateľovi kuchyne :

a) uložiť biologicky rozložiteľný kuchynský a reštauračný odpad, vrátane jedlých olejov a tukov, ktorých je pôvodcom do nádob určených obcou na zber komunálneho odpadu,

b) používať drviče biologicky rozložiteľného kuchynského a reštauračného odpadu,  napojené na verejnú kanalizáciu; uvedený zákaz sa neuplatní, ak vlastník verejnej kanalizácie, do ktorej sa tento odpad vypúšťa, s používaním drviča súhlasí a používanie drviča je upravené v zmluve o odvádzaní odpadových vôd uzavretej podľa osobitného predpisu
),

c) zbaviť sa použitých jedlých olejov a tukov vypúšťaním do domových žúmp.
VII. Časť

SPÔSOB NAHLASOVANIA NEZÁKONNÉHO UMIESTNENIA ODPADU
1)  Vlastník, správca alebo nájomca nehnuteľnosti v katastrálnom území obce Košická Polianka je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť  orgánu štátnej správy odpadového hospodárstva alebo mestu/obci, v ktorej územnom obvode sa táto nehnuteľnosť nachádza.

2)  Oznámenie sa podáva na adresu :

      a) Okresný úrad Košice - okolie, Odbor starostlivosti o životné prostredie, Hroncová 13, 040   01 Košice

      b) Obec Košická Polianka, Košická Polianka 122, 044 41
3)  Oznámenie obsahuje najmä :


a)  kat. územie, LV, parc. č. nehnuteľnosti kde sa nezákonne umiestnený odpad nachádza,

b)  druh odpadu (zmesový komunálny odpad, objemný odpad, stavebný odpad, odpad s obsahom škodlivín, apod.)

c)  druh pozemku – spevnené plochy, orná pôda, lúky a pasienky, vodný tok, pobrežné pozemky, inundačné územia apod.

d) množstvo odpadu (odhadom) alebo plocha znečistená odpadom.

VIII. Časť

PRIESTUPKY

Priestupky a sankcie

1. Priestupku sa dopustí ten, kto:

a) uloží odpad na iné miesto než na miesto určené obcou,

b) uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená,

c) zhodnocuje alebo zneškodňuje odpad v rozpore so zákonom o odpadoch,

d) nesplní  oznamovaciu  povinnosť  podľa §  15  ods.  2 zákona o odpadoch, t. j. „Vlastník,  správca  alebo  nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť obci alebo príslušnému orgánu štátnej správy odpadového hospodárstva“,

e) zmiešava elektroodpad z domácností s inými zložkami komunálneho odpadu,

f) nakladá s odpadovými pneumatikami v rozpore s § 72 zákona o odpadoch, t. j. „Konečný používateľ pneumatiky je povinný pneumatiku po tom, ako sa stala odpadovou pneumatikou odovzdať distribútorovi pneumatík  okrem  odpadových pneumatík  umiestnených  na  kolesách  starého  vozidla odovzdávaného osobe oprávnenej na zber starých vozidiel  alebo spracovateľovi starých vozidiel“,

g) nakladá so stavebnými odpadmi alebo s odpadmi z demolácií v rozpore s § 77 ods.  4 zákona o odpadoch, t. j. „Osoba, ktorá nakladá s odpadmi, ktoré vznikli pri výstavbe, údržbe, rekonštrukcii alebo demolácii komunikácií, je povinná stavebné odpady vznikajúce pri tejto činnosti a odpady z demolácií materiálovo zhodnotiť pri výstavbe, rekonštrukcii alebo údržbe komunikácií“

h) koná v rozpore s § 81 ods. 6 písm. b) zákona o odpadoch, t.j. „Zakazuje sa ukladať oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po do triedení“,

i) koná v rozpore s § 81 ods. 9 zákona o odpadoch, t.j. „Pôvodca komunálnych odpadov je povinný nakladať alebo inak s nimi zaobchádzať v súlade so všeobecne záväzným nariadením obce, zapojiť sa do systému zberu komunálnych odpadov v obci, užívať zberné nádoby zodpovedajúce systému zberu komunálnych odpadov v obci, ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci“,

j) koná v rozpore s § 81 ods. 13 zákona o odpadoch, t. j. „Vykonávať na území obce zber, vrátane mobilného zberu, a prepravu  komunálnych  odpadov,  s  výnimkou  biologicky  rozložiteľného  kuchynského  a reštauračného odpadu od prevádzkovateľa kuchyne,  môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov.  Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy podľa prvej vety uzatvorenú aj zmluvu podľa § 59 ods. 4 s organizáciou zodpovednosti výrobcov, s ktorou obec uzavrela zmluvu podľa § 59 ods. 2.“,

k) neposkytne obcou požadované údaje podľa § 81 ods. 17 zákona o odpadoch, t. j. „Prevádzkovateľ kuchyne, držiteľ komunálneho odpadu a držiteľ drobného stavebného odpadu alebo ten, kto nakladá s komunálnymi odpadmi alebo s drobnými stavebnými odpadmi na území obce, je povinný na vyžiadanie  obce  poskytnúť  pravdivé  a  úplné  informácie  súvisiace  s  nakladaním  s komunálnymi odpadmi a drobnými stavebnými odpadmi“.

2. Priestupky podľa odseku 2 písm. a) až k) prejednáva obec. Iné  priestupky  podľa  zákona o odpadoch prejednáva Okresný úrad. Iné správne delikty prejednáva Orgán štátnej správy odpadového hospodárstva.

3. Za priestupok podľa odseku 2 písm. a) až k) môže obec uložiť pokutu do 1 500 eur.

4. Obec môže uložiť právnickej osobe alebo fyzickej osobe oprávnenej na podnikanie pokutu do výšky 6 638 eur, ak poruší niektoré z ustanovení nariadenia a toto porušenie nie je správnym deliktom podľa zákona o odpadoch.

5. Na priestupky a na ich prejednávanie sa vzťahujú všeobecné právne predpisy a to § 115 zákona o odpadoch a zákon č. 372/1990 Zb. o priestupkoch v znení neskorších predpisov.

6. Výnosy pokút uložených za priestupky podľa odseku 2 sú príjmom rozpočtu obce.
 IX. Časť

ZÁVEREČNÉ USTANOVENIA
1) 
Kontrolu dodržiavania tohto nariadenia vykonáva:

a) 
Hlavný kontrolór,

c) 
Zamestnanci Obecného úradu v Košickej Polianke
d) 
Poslanci obecného zastupiteľstva, 
2) 
Obecné zastupiteľstvo môže dodatkom k nariadeniu nariadiť zber ďalších zložiek z komunálneho odpadu  a stanoviť  podmienky pre ich zhromažďovanie.

3) 
Obecné zastupiteľstvo v Košickej Polianke sa na tomto Všeobecne záväznom nariadení č. 1/2026 uznieslo Uznesením Obecného zastupiteľstva obce Košická Polianka  č. /2026 zo dňa 2026. 
4) 
Nariadenie nadobúda účinnosť 15 dňom od jeho vyvesenia na úradnej tabuli obce Košická Polianka a webovom sídle obce Košická Polianka. 
5) 
Nadobudnutím účinnosti tohto nariadenia stráca platnosť a účinnosť Všeobecne záväzné nariadenie Obecného zastupiteľstva v Košickej Polianke č. 5/2024 o nakladaní s komunálnymi odpadmi a drobnými stavebnými odpadmi obce Košická Polianka zo dňa 16.12.2024.
...................................................








                      Mgr. Marta Petrilová  

                 starostka obce

�	)  § 81 ods. 21 zákona č. 79/2015 Z. z. o odpadoch a o zmene a doplnení niektorých zákonov.


�	) § 55 ods. 2 písm. b) a c), § 56 písm. h) zákona č. 50/1976 Zb. o územnom plánovaní a stavebnom poriadku    (stavebný zákon) v znení neskorších predpisov 


�	) § 2 ods. 8 zákona č. 79/2015 Z. z. a vyhláška Ministerstva životného prostredia SR č. 365/2015 Z. z., ktorou sa ustanovuje Katalóg odpadov.


�	)   § 52 ods. 3 a Príloha č. 7 zákona č. 79/2015 Z. z. 


�	)   § 73 ods. 3 zákona č. 79/2015 Z. z.


�	)   Nariadenie Komisie (EÚ) č. 1357/2014 z  18. decembra 2014


�	)  § 14 ods. 1 písm. f) a g) zákona č. 79/2015 Z. z.


�	)  § 97 ods. 1 písm. n) zákona č. 79/2015 Z. z. 


�	) Vyhláška Ministerstva životného prostredia Slovenskej republiky č. 228/2014 Z. z., ktorou sa ustanovujú požiadavky na kvalitu palív a vedenie prevádzkovej evidencie o palivách.


�	)  § 59 ods. 2 a 4  zákona č. 79/2015 Z. z.


�	)  § 32 ods. 23 zákona č. 79/2015 Z. z.


�	)  § 42 ods. 23 zákona č. 79/2015 Z. z.


�	)  § 42 ods. 3  písm. a) a ods. 7 zákona č. 79/2015 Z. z.


�	)  Príloha č. 11 vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti


�	) § 97 ods. 1 písm. d) zákona č. 79/2015 Z. z.


�	) § 97 ods. 1 písm. a), c), d), j) až n),  p) až t) zákona č. 79/2015 Z. z.


�	) § 97 ods. 1 písm. b) zákona č. 79/2015 Z. z.


�	) § 63 ods. 1 a § 72 


�	)  § 16 ods. 4 zákona č. 79/2015 Z. z.


�	) Zákon č. 442/2002 Z. z. o verejných vodovodoch a verejných kanalizáciách v znení neskorších predpisov.

